Ass-a d amulli -inem a yemma., Kemm a tagellidt n tzizwa.
Yennayer deffir tewwura , d amulli-inem a yemma.
Xas ur teddiḍ ara i leḥfa, teddid i lehwa. Taferka d-nufa d azzu terrid-tt d ssraya. Yal tazemmurt di tferka n baba, tessen nnhati-m, tesswed-tt s imetti-m, yal adref yecfa i "tieuppejt-im"
Mi yessa wegris n furar, acmumeḥ-im yessaY tafat di lexla, yerra tili i wagu. Ad tawid azemmur ar yizid.
Kemm macci n At zik-nni, mezziyed xas tecfid i tilla, acu kan macci n Tura, Xas akken i tutlayt tgiḍ amḍiq, yal ass tefkid-as tazwayt. LluleY-d, ufiY-tt id tuY irebbi-m, tesmeYreḍ-tt id gar-aneY. Mi nYil nessen taqbaylit, nemmed, ad tinid "a tarwa tinna macci d asfirec kan, macci kan d isefra neY d izlan, ulamma wid-nni d agerruj d ǧǧan leqrun, macci menwala ilmed-iten. Tennid, aqbaylit d awal d tuttfa deg wawal, d nnif, d tilelli,..."
Assmi d nnulfant tikta, qqareY-am macci akka. Tenniḍ rju a yelli, tudert macci ala assa : yal dqiqa s temsirt-is, yal ass s dderk-is. Ur tettfafad Yef tiryalin wanag tiwiztin, tessegmayed tigemmi-m, tesswayed tineqlin ternid taktiwin.
Mi m-nniY azaglu ala. Tenniḍ : " ur tbubbeY akken ad t-bibbeḍ, xas bubbeY aqecwal, ay deg-s d lYella"
Lweqt izri, "ala"nni mazal yecca allaY, igellel deg-i, anamek-is yuYal d "ih" mi d-yeswa si tala n leenaya-m.
Ay d-tewwi-d a timucuha n Yeqbayliyen neY n Yirumiyen, assmi thekkud Hanseld Gretel, YileY-ten d ImaziYen.
Ay turiḍ isefra-m deg uttafttar, dYa anda illa-t?
Ay tessawleḍ a timucuha, ay tettarud deg yisefra ayenni tura semman-as "si tmawayt ar tira " kemm imir ur teẓriḍ ara. Anda yella waya di tmaziYt nesselmasd assa?
Mi m-nniY ẓriY aya d uya, tiniḍ: acimi ur t- turiḍ ara?
Assa nekk da kemm dinna. Assa d amulli-m a YEMMA
Dagi neY dinna tidmi-nneY ur kem-tettaǧǧa.
Dinna neY dagi azal-im ur iYelli.
Kem a YEMMA ileqqmen sser d lhiba.
Kemm a yemma tagelidt n tzizwa.
Nasira Abrus
1 Janvier 2013
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tgl_Latn fra_Latn